CELEX: 32016R0330
Language: hr
Date: 2016-03-08 00:00:00
Title: Provedbena uredba Komisije (EU) 2016/330 оd 8. ožujka 2016. o suspenziji carinskih povlastica za određene zemlje korisnice OSP-a u vezi s određenim odjeljcima OSP-a u skladu s Uredbom (EU) br. 978/2012 o primjeni sustava općih carinskih povlastica za razdoblje 2017.–2019.

9.3.2016   
            
            
               HR
            
            
               Službeni list Europske unije
            
            
               L 62/9
            
         PROVEDBENA UREDBA KOMISIJE (EU) 2016/330
   оd 8. ožujka 2016.
   o suspenziji carinskih povlastica za određene zemlje korisnice OSP-a u vezi s određenim odjeljcima OSP-a u skladu s Uredbom (EU) br. 978/2012 o primjeni sustava općih carinskih povlastica za razdoblje 2017.–2019.
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 978/2012 Europskog parlamenta i Vijeća od 25. listopada 2012. o primjeni sustava općih carinskih povlastica i stavljanju izvan snage Uredbe Vijeća (EZ) br. 732/2008 (1), a posebno njezin članak 8. stavak 3.,
   budući da:
   
               (1)
            
            
               U skladu s člankom 8. stavkom 1. Uredbe (EU) br. 978/2012 carinske povlastice na temelju općeg dogovora Općeg sustava povlastica („OSP”) suspendiraju se u odnosu na proizvode iz odjeljka OSP-a s podrijetlom iz zemlje korisnice OSP-a kada prosječna vrijednost uvoza Unije takvih proizvoda kroz tri uzastopne godine iz te zemlje korisnice OSP-a premašuje pragove iz Priloga VI. toj Uredbi.
            
         
               (2)
            
            
               U skladu s člankom 8. stavkom 2. Uredbe (EU) br. 978/2012 te na temelju trgovinske statistike za kalendarske godine 2009.–2011. Provedbenom uredbom Komisije (EU) br. 1213/2012 (2) utvrđen je popis odjeljaka proizvoda za koje su carinske povlastice suspendirane od 1. siječnja 2014. do 31. prosinca 2016.
            
         
               (3)
            
            
               U skladu s člankom 8. stavkom 3. Uredbe (EU) br. 978/2012 Komisija bi svake tri godine trebala pregledati taj popis te na temelju toga donijeti provedbeni akt radi suspenzije ili ponovnog uvođenja carinskih povlastica. Revidirani popis trebao bi se primjenjivati tri godine počevši od 1. siječnja 2017. Popis se temelji na trgovinskoj statistici za kalendarske godine 2012.–2014. raspoloživoj 1. rujna 2015. te se njime uzima u obzir uvoz iz zemalja korisnica OSP-a navedenih u Prilogu II. Uredbi (EU) br. 978/2012 kako se primjenjuje tog datuma. Međutim ne uzima se u obzir vrijednost uvoza iz korisnica OSP-a koje se od 1. siječnja 2017. više ne koriste carinskim povlasticama iz članka 4. stavka 1. točke (b) Uredbe (EU) br. 978/2012.
            
         
               (4)
            
            
               Mjere predviđene ovom Uredbom u skladu su s mišljenjem Odbora za opće povlastice,
            
         DONIJELA JE OVU UREDBU:
   Članak 1.
   Popis proizvoda iz odjeljaka OSP-a za koje se carinske povlastice iz članka 7. Uredbe (EU) br. 978/2012 suspendiraju za predmetne zemlje korisnice OSP-a utvrđen je u Prilogu ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se od 1. siječnja 2017. do 31. prosinca 2019.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. ožujka 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 303, 31.10.2012., str. 1.
   
   
      (2)  Provedbena uredba Komisije (EU) br. 1213/2012 od 17. prosinca 2012. o obustavi carinskih povlastica za određene zemlje korisnice OSP-a u vezi s određenim odjeljcima OSP-a u skladu s Uredbom (EU) br. 978/2012 Europskog parlamenta i Vijeća o primjeni sustava općih carinskih povlastica (SL L 348, 18.12.2012., str. 11.).
   
      PRILOG
      Popis odjeljaka OSP-a za koje se carinske povlastice iz članka 7. Uredbe (EU) br. 978/2012 suspendiraju za predmetnu zemlju korisnicu OSP-a:
      
         
            Stupac A
         : naziv zemlje
      
         
            Stupac B
         : odjeljak OSP-a (članak 2. točka (j) Uredbe o OSP-u)
      
         
            Stupac C
         : opis
      
                  A
               
               
                  B
               
               
                  C
               
            
                  Indija
               
               
                  S-5
               
               
                  Mineralne tvari
               
            
                  S-6a
               
               
                  Anorganski i organski kemijski proizvodi
               
            
                  S-11a
               
               
                  Tekstili
               
            
                  S-14
               
               
                  Biseri i plemenite kovine
               
            
                  S-15a
               
               
                  Željezo, čelik i proizvodi od željeza i čelika
               
            
                  S-15b
               
               
                  Obične kovine (isključujući željezo i čelik), proizvodi od običnih kovina (isključujući proizvode od željeza i čelika)
               
            
                  S-17b
               
               
                  Motorna vozila, bicikli, letjelice i svemirske letjelice, brodovi i brodice
               
            
                  Indonezija
               
               
                  S-1a
               
               
                  Žive životinje i proizvodi životinjskog podrijetla isključujući ribu
               
            
                  S-3
               
               
                  Ulja životinjskog i biljnog podrijetla, masti i voskovi
               
            
                  Kenija
               
               
                  S-2a
               
               
                  Žive biljke i proizvodi cvjećarstva
               
            
                  Ukrajina
               
               
                  S-17a
               
               
                  Željeznička i tramvajska vozila i proizvodi
               
            
                  S-3
               
               
                  Ulja životinjskog i biljnog podrijetla, masti i voskovi